

***Fundargerð stjórnar HSK mánudaginn 22. apríl 2024 kl. 18:30***

Fundur haldinn í Selinu á Selfossi

Mætt: Guðríður Aadnegard, Helgi S. Haraldsson, Guðmundur Jónasson, Anný Ingimarsdóttir, Jón Þröstur Jóhannesson, Lárus Ingi Friðfinnsson, Gestur Einarsson, Guðrún Ása Kristleifsdóttir og Engilbert Olgeirsson.

Formaður bauð fundarmenn velkomna setti fundinn. Formaður bauð bauð Guðrúnu Ásu sérstaklega velkomna þar sem hún var að koma ný inn sem varamaður í stjórn.

***Dagskrá fundarins:***

1. **Fundargerðir stjórnar HSK**

1.1 Fundargerð stjórnarfundar frá 19. febrúar sl. **Fundargerð lögð fram og samþykkt.**

**2. Fundargerðir til kynningar**

2.1 Fundargerð sögu- og minjanefndar frá 5. apríl 2024 - **Fundargerð lögð fram til kynningar.**

**3. Aðalfundir, þing, afmæli og ráðstefnur ofl.**

3.1 Undirritun samstarfssamnings við íþróttafélög í Árborg og verkefnisins “Allir með” á Selfossi 29. febrúar. - **Formanni og framkvæmdastjóra var boðið að vera viðstödd undirritunina. Einnig mætti varaformaður HSK.**

3.2 Boð á ársþing Taekwondosambands Íslands í Reykjavík 9. apríl.

3.3 Boð á ársþing Blaksambands Íslands á Húsavík 13. apríl. **HSK átti rétt á að senda einn fulltrúa og Dímon, Hamar, Hrunamenn og Laugdælir eiga samtals rétt á að senda sjö fulltrúa.**

3.4 Boð á aðalfund frjálsíþróttaráðs HSK í Selinu 22. apríl kl. 20:00.

3.5 Boð á ársþing Skotíþróttasamband Íslands (STÍ) haldið 18. maí 2024.

**4. Bréf til afgreiðslu og/eða kynningar**

4.1 Tölvupóstur frá ÍSÍ, dagsettur 12. mars sl., þar sem auglýst er eftir tveimur þátttakendum, kven- og karlkyns, á námskeið ungs íþróttafólks (20 til 30 ára) á vegum Alþjóða Ólympíuakademíunnar í Ólympíu í Grikklandi dagana 8.- 21. júní næstkomandi. – **Aðilar sem hafa áhuga að taka þátt er bent á að sækja sjálfir um til ÍSÍ.**

4.2 Tölvupóstur frá ÍSÍ dagsettur 22. mars sl., þar sem minnt er á skyldur íþróttahéraða að senda ÍSÍ árlega yfirlit um lög félaga. Nú er þetta ákvæði virkjað og Helga Þórðardóttir nýráðin lögfræðingur ÍSÍ óskar í bréfinu eftir frekari upplýsingum um lög félaga. – **Framkvæmdastjóri er falið að senda bréf til aðildarfélaganna og óska eftir að þau sendi inn nýjustu lög til HSK. Einnig að kalla eftir ársreikningum félaganna.**

4.3 Tölvupóstur frá ÍSÍ dagsettur 5. apríl sl., þar sem kynnt er úthlutun Ferðasjóðs íþróttafélaga. -  **12 félög af sambandssvæði HSK fengu úthlutað úr sjóðunum að upphæð tæpar 3,2 milljónir.**

**5. Annað aðsent efni til kynningar**

5.1 Úrslit héraðsmóta, sjá [www.hsk.is](http://www.hsk.is).

5.2 Áveitan og Hvatarblaðið.

5.3 Ársreikningur Íþr.f. Garps 2023

**6. Aðalfundar Selsins 27. febrúar 2024**

6.1 Ársreikningur Selsins 2024 – **lagður fram til kynningar.**

6.2 Fjárhagsáætlun 2024 – **lögð fram til kynningar.**

6.3 Helstu innkaup og framkvæmdir. Mála þarf salinn, er stjórnarfólk tilbúið í vinnufund? – **Stjórnarmenn**

**tóku vel í að koma saman og mála – farið í þetta verkefni eigi síðar en nk. haust.**

**7. Héraðsþing HSK 14. mars 2024**

7.1 Ársskýrsla – **lögð fram til kynningar.**

7.2 Þinggerð – **lögð fram til kynningar – samþykkt að allir stjórnarmenn skrifi undir þinggerðina til samþykktar.**

7.3 Framkvæmd þingsins – **Umgjörð þingsins var til fyrirmyndar. Stjórn HSK þakkar Þórði G. Ingvasyni fyrir góðar móttökur og góðan mat.**

7.4 Mæting þingfulltrúa, yfirlit vegna lottógreiðslna - **104 fulltrúar sátu þingið og fjórir varamenn. Þá voru samtals 14 manns á þinginu, sem voru ekki aðal- eða varamenn, samtals mættu því 122 á þingið.**

7.5 Tillögur sem samþykktar voru á þinginu - **Framkvæmdastjóri sendir tillögur til þeirra sem eiga að fá þær.**

7.6 Annað sem stjórnarmenn vilja koma á framfæri vegna þingsins?

7.7 Næsti þingstaður - Rætt um næsta þingstað og það verður ákveðið snemma í haust.

**8. Skipað í nefndir 2024**

8.1 Framkvæmdastjórn. – **formaður, ritari og gjaldkeri.**

8.2 Valnefnd vegna kjörs á Íþróttamanni HSK. (Hefur verið fimm manna nefnd). **Engilbert kannar hvort þeir sem sátu í nefndinni séu tilbúnir að sitja áfram.**

8.3 Unglingalandsmótsnefnd HSK vegna þátttöku á ULM 2024 (var fimm manna nefnd í fyrra). **Engilbert kannar hvort þeir sem sátu í nefndinni séu tilbúnir að sitja áfram, jafnframt ákveðið að bæta fimmta manni inn og lagt er til að það verði Guðrún Ása Kristleifsdóttir.**

8.4 Fulltrúi HSK í stjórn Selsins og varamaður. – **Helgi S Haraldsson, til vara Guðmundur Jónasson.**

8.5 Stjórn Verkefnasjóðs HSK. **Samkvæmt 4. grein reglugerðar um Verkefnasjóð HSK skipa formaður, ritari og gjaldkeri HSK stjórn sjóðsins.**

8.6 Fleiri nefndir? **Ekki tölin þörf á fleiri nefndum að svo stöddu.**

**9. Skil á starfsskýrslum og aðalfundir félaga**

9.1 Þann 18. mars sl. var opnað á skil á starfsskýrslum ÍSÍ og UMFÍ. Veittur var frestur til 31. maí til að ganga frá skilum - **9 félög hafa skilað þegar þetta er ritað.**

9.2 Kynning á kerfinu verður á Teams 24. apríl kl. 18:00.

9.3 Staðan varðandi aðalfundi félaga. - **Í dag eru 54 félög í HSK, 52 þeirra héldu aðalfund 2023, en tvö félög náðu því ekki fyrir áramót. Félögin eru Golfklúbburinn Þverá og Íþróttafélagið Mílan, þessi félög eru hinsvegar bæði búin að halda aðalfund í ár.**

**10.** Samstarfssamningur við Arion banka **- Stjórnin samþykkir að fela framkvæmdastjóra að skrifa undir samning við Arion banka.**

**Varðandi treyjur sem merktar eru HSK og bankanum var rætt um að mörg félög séu komin í þennan blá lit og mælt með að förum aftur í gulan litinn. Mikið er til af bláum treyjum og því ákveðið að bíða með þetta.**

**11. Landsmót UMFÍ 50+ í Vogum dagana 6. - 9. júní. – Stjórn HSK hvetur aðildarfélögin að kynna mótið á sínu svæði og hvetja til þátttöku.**

***Liðir 12 og 13 er frestað til næsta fundar, þar sem aðalfundur Frjálsíþróttaráðs HSK var að hefjast í Selinu***

**12. Svæðisskrifstofur íþróttahreyfingarinnar**

12.1 Farið yfir stöðu mála

**13. Fjárframlag frá UMFÍ**

13.1 Hvernig getur HSK og USVS nýtt skilyrt 300.000 kr. framlag frá UMFÍ sem nýta á í samstarf og samvinnu þessa sambanda, sbr. gjafabréf sem barst með jólakorti fyrir síðustu jól.

13.2 Rætt hefur verið um heimsókn okkar til USVS eða hugsanlega sameiginlega kynnisferð HSK og USVS til Vestmannaeyja.

**14. Næsti stjórnarfundur – verður haldin 27. maí kl. 17:00**

**Fundi slitið kl. 19:55**

*Anný Ingimarsdóttir, fundarritari*